JUMAL KÕNELEB
Tere jälle!
' Mina sain usklikuks oma ülikooliõpingute ajal.
Meenub, et olin alati otsinud armastust.
Ma küll ei teadnud, et ma sellepärast Jumalat otsisin,
aga otsisin armastust - kedagi, kes hooliks.
Kõige imelisem oli see,
et kui sain usklikuks ning kohtusin Jeesusega,
siis kohtusin Jumalaga, kes on armastus.
Kas pole vägev? Meil on Jumal, kes on armastus.
Jumal on armastus.
Jumal on Agape - armastus.
1 Johannese kiri 4:16 ütleb:
"Ja me oleme tunnetanud ja uskunud armastust,
mis Jumalal on meie vastu. Jumal on armastus"
Siin kasutatakse algkeeles sõna "agape".
Jumal on Agape.
"...ja kes püsib armastuses, püsib Jumalas ja Jumal püsib temas."
Mida see tähendab?
Mida see tähendab, et Jumal on armastus?
Sina peaksid seda teadma,
kuna meie töökoha nimi on Agape Keskus.
Räägi siis nüüd sellest.
Agape armastus. Armastuse kohta on erinevaid sõnu.
Võib rääkida vennaarmastusest, emaarmastusest oma laste suhtes,
naise ja mehe vahelisest romantilisest armastusest,
aga on olemas ka sõna "agape".
Agape tähendab väljateenimatut armastust.
Ainult Jumalas on Agape armastust.
Piibli järgi on Jumal armastus ehk Agape.
Agape armastus tähendab enese ohverdamist.
Teise isiku asetamist iseenesest ettepoole.
Kui minu osutatud armastus ei saakski vastuarmastust,
kui minus on Agape armastust, armastan ma ikkagi.
Jumal on Agape armastus ja kui Ta ei saaks vastuarmastust,
siis Agape armastab ja armastab siiski kogu aeg.
Agape armastus armastab ja ei oota midagi selle eest vastu.
Armastab isegi siis, kui sellest pole mingit kasu.
Jumala armastus ei tulene meie teenetest -
Ta armastab, sest see on Tema olemus.
See on Tema põhiolemus, see on see, millest Ta koosneb.
Ta ei saa olla armastamata.
Piibel ütleb, et Ta on armastus. See pole omadussõna: armastav.
Mitte omadus nagu armuline või pikameelne.
See pole üks Tema omadustest.
Piibel ütleb ja kuulutab otse, et Ta on armastus.
Nagu Joy ütles, jutt ei käi lembelaulu armastusest.
Räägime tõelisest, erilisest, teistmoodi jumalikust armastusest.
Jumala tõeline armastus on tingimusteta, puhas ja ehtne.
Me püüame oma lastehoius
armastada neid pisikesi tüdrukuid ja poisse,
kes meie lastehoius käivad.
On imeline, kuidas see armastus ja Kristuse ligiolu
hakkavad seal neile lastele külge.
Sageli näen lastehoius käies, et tüdrukud mängivad printsesse.
Neil on kohe sellised printsessipäevad.
Kõikidel on kaunid printsessikleidid seljas,
nad kõnnivad tippides ja nimetavad end printsessideks.
"Me oleme Kuninga printsessid." Nad teavad, et Jumal armastab neid.
See tõstab neid justkui üles.
Tore oli, kui tulevased kooliminejad käisid meil koolis külas.
Küsisin: "Kas nüüd tulevad mu pisikesed printsessid kooli?"
Nad vastasid: "Ei. Nüüd me oleme kuningannad."
Toredad tüdrukud.
Jeesuski näitab selgelt, kui palju Ta lapsi armastab.
Laste eest hoolitsemine ja nendest hoolimine
on väga väärtuslik Tema silmis.
Piiblist näeme, et kui jüngrid tülitsesid ja vaidlesid isekeskis
selle üle, kes neist on suurim - kas sa Joy mäletad seda kohta?
Jeesus küsis neilt, mille üle nad teel olles arutlesid?
Jüngrid vaikisid,
sest ei tahtnud tunnistada vaidlemist selle üle, kes neist on suurem.
Jeesus tegi selle peale midagi.
Markuse evangeelium 9:35
"Ja Jeesus istus maha, kutsus need kaksteist
ja ütles neile: Kui keegi tahab olla esimene,
siis ta olgu viimane ja kõikide teenija!”
Ja ta võttis ühe lapse, pani nende keskele seisma,
kaisutas last ja ütles neile:
Kes iganes ühe niisuguse lapse vastu võtab minu nimel,
võtab vastu minu,
ja kes iganes vastu võtab minu,
võtab vastu mitte minu, vaid minu Läkitaja.”
Jeesus võtab lapse sülle ja ütleb,
et kes sellise Tema nimel vastu võtab,
see võtab vastu Teda
ja kes Teda vastu võtab,
võtab vastu Tema Läkitaja ehk Taevase Isa.
Kes armastab ja võtab lapsukese sülle,
teeb midagi suurt.
Jumal tahab näidata, et armastus on kõige tähtsam.
See on Tema südameigatsus, see on Tema peamine omadus.
Ta on armastus.
See oli ilmutus, mis muutis minu elu.
Jumal on läbinisti hea. Temas ei ole mingit pimedust.
Ta on läbi ja lõhki hea ning soovib meile vaid head.
Me räägime agape armastusest, mis on väljateenimatu armastus.
See armastus tuleb kõige selgemini esile Jeesuse ristil.
Selles, mida Jeesus tegi ristil.
Selles, mida Jumal tegi meie eest, kui Ta saatis Jeesuse.
Kiri Roomlastele 5:8
"Ent Jumal teeb nähtavaks oma armastuse meie vastu sellega..."
Selles me näeme, mida Jumal mõtleb, kuidas Ta näitab tohutut armastust.
"Ent Jumal teeb nähtavaks oma armastuse meie vastu sellega,
et Kristus suri meie eest, kui me olime alles patused."
Mida ma võin oodata, kui tõstan oma pilgu Jumalale?
Kuidas Ta minu peale vaatab? Mida Ta minust mõtleb?
Kas Ta näeb mind vaadates üksnes minu vigu?
Ma tean ju, et minu elus on valesid asju.
Piibli järgi näeb Jumal mind vaadates minus Jeesust.
Ma olen Kristuses puhtaks pestud.
Mulle on andestatud ja armu antud,
olen uus loodu.
Vana on kadunud ja uus on asemele tulnud.
Jeesus ise elab nüüd minu sees.
Piibel ütleb, et kui olen palunud oma patud andeks,
siis olen vastu võtnud pesemise.
Esimene kiri Korintlastele 6:9 kirjutab algul koledasti:
"Või te ei tea, et ülekohtused ei päri Jumala riiki?"
Saan aru.
"Ärge eksige: ei kõlvatud ega ebajumalateenijad,
ei abielurikkujad ega lõbupoisid
ega meestepilastajad, ei vargad ega ahned,
ei joodikud ega pilkajad ega riisujad päri Jumala riiki!
Ja sellised olid mõned teiegi seast.
Kuid teie olete puhtaks pestud..." Mina, Joy, olen puhtaks pestud.
"Te olete pühitsetud,
te olete õigeks tehtud Issanda Jeesuse Kristuse nimes
ja meie Jumala Vaimus."
Jumal näeb mind vaadates puhtaks pestud uut loodut.
Imelist Joyd, milliseks Ta mind algselt luues plaanis teha.
Nagu Eevat, oma imelist kätetööd.
Puhtaks pestud Jeesuses.
See oli hea kirjakoht,
mille sa just lugesid kirjast Roomlastele 5:8
"Ent Jumal teeb nähtavaks oma armastuse meie vastu sellega,
et Kristus suri meie eest, kui me olime alles patused."
Sellest näeme Jumala tingimusteta armastust.
Ta oli valmis läkitama oma ainusündinud Poja
ja Jeesus oli valmis andma oma elu sinu ja minu eest
juba siis, kui me veel patused olime.
Ta ei oodanud, et kogu maailm viimaks pöördub ja meelt parandab,
et alles siis võib-olla tulla.
Ta oli valmis igal juhul surema.
Kõikide inimeste eest.
Selles näeme Jumala mõistetamatut armastust,
mis on üle mõistuse suur.
Sellega ei või kunagi võrrelda mingit inimlikku armastust.
Miks me sellest nii sageli räägime, et Jumal on armastus?
Sellepärast, et see on nii paljudele veel võõras.
Kohtun pidevalt inimestega, kes ikka veel usuvad,
et õnnetused, haigused ning kurvad asjad on Jumalalt.
Usuvad, et Jumal ei soovi kindlasti nende palvetele vastata.
"Ta kindlasti ei soovi mulle head."
Erinevad sellised mõtted, mis on sageli üsna kinnistunud,
aga millel pole mingit pistmist Jumala enesega.
Olen sellepärast kirjutanud sel teemal terve raamatu.
See on nii tähtis teema.
See on nii tähtis tõde, et Jumal on armastus.
Johannes kirjutab oma esimeses kirjas
ja ma loen seda kirjakohta sageli, sest see on nii tähtis koht.
Esimene Johannese kiri 1:1 alates:
"Mis algusest peale on olnud, mida me oleme kuulnud,
mida me oleme oma silmaga näinud, mida me oleme vaadelnud
ja mida meie käed on katsunud - seda me kuulutame Elu Sõnast.
Jah, Elu on saanud avalikuks, ja me oleme näinud
ja me tunnistame ja kuulutame teile igavest elu,
mis oli Isa juures ja on saanud meile avalikuks.
Mida me oleme näinud ja kuulnud, seda me kuulutame ka teile,
et teilgi oleks osadus meiega.
Meie osadus on osadus Isaga ja tema Poja Jeesuse Kristusega."
Johannes kirjutab, et nad on näinud Jeesust
ja elu ning armastust.
Neil on Temaga ühendus ja nende suurim rõõm oleks see,
kui ka sina saaksid Temaga ühenduse.
Mina olen kohtunud Jeesusega ja Ta muutis kogu mu elu.
Olen sellest isegi raamatu kirjutanud.
Miks ma siin istun ja räägin ning kirjutan neid raamatuid?
Et ka sina saaksid Temaga kokku.
Johannes kirjutab, et see ongi see sõnum,
mida nad on Jeesuselt kuulnud:
"Jumal on valgus, ja temas ei ole mingit pimedust."
Kui Jumalas pole mingit pimedust, siis oleme me igati kaitstud.
Siis ei pea me kunagi midagi kartma.
Halleluuja!
Efeslaste kiri 5:8 räägib otse minust. - Joyst.
"Sest varem te olite pimedus,
nüüd aga..."
"Sest varem te olite pimedus, nüüd aga olete valgus Issandas."
Kui Issand, kellest sa räägid, tuli minu südame sisse elama,
siis tuli mu sisse valgus. Ennem ma olin pimedus.
Nüüd aga olen valgus Issandas.
"Käige nagu valguse lapsed" Jeesuses Kristuses.
Jeesuses Kristuses oleme me Jumalaga üks.
Esimene kiri Korintlastele 6:17
"Aga kes hoiab Issanda poole, see on temaga üks vaim."
Kui võtsin Issanda vastu, siis hakkasin Tema poole hoidma
ja nüüd olen ma üks vaim Temaga,
üks Agape - armastusega, valgusega.
Esimene kiri Korintlastele 6:19
"Või kas te ei tea, et teie ihu on teis oleva Püha Vaimu tempel."
Minu ihu on Püha Vaimu tempel.
"....kelle te olete saanud Jumalalt, ning et teie ei ole iseenese päralt?"
Minu ihu on Püha Vaimu tempel, mina ja Issand oleme üks
ja nüüd olen ma valgus Issandas.
Kiri Roomlastele 5:5 "Aga lootus ei jäta häbisse,
sest Jumala armastus on välja valatud..." - Aamen, nii on.
"....meie südamesse..." minu südamesse,
"Püha Vaimu läbi, kes meile on antud."
Kuigi tundukski, et ma ei mõista mitte midagi Jumala armastusest,
ma ei tea sellest midagi ja ammugi ei suuda elada selles,
siis ikkagi neid kirjakohti lugedes näeme, et Tema, kes on valgus;
Tema, kes on armastus - Jumala armastus on valatud,
see on minu südames Püha Vaimu kaudu.
1 Johannese 4:6 ütleb otse: "Meie oleme Jumalast."
Uus loodu minus, Kristus minus on Jumalast.
Meie sees on midagi, mis on lausa mõistetamatu.
Meie sees on midagi üle mõistuse imelist -
Jumal ise elab nüüd meis oma Vaimu läbi.
Tema tohutu vägev väljateenimatu agape armastus
on nüüd meis ja minu sees.
Julgustav on see, et Jumal on see armastus.
Meid on kästud armastada teineteist.
1 Johannese kiri 4:7 ütleb:
"Armsad, armastagem üksteist, sest armastus on Jumalast
ja igaüks, kes armastab, on sündinud Jumalast".
See kirjakoht jätkub sõnadega: "...ja tunneb Jumalat."
Mida paremini ma õpin tundma Jeesust,
mida lähedasema osaduse ma Temaga saavutan,
mida enam ma veedan aega Temaga koos,
seda paremini olen ma õppinud tundma armastust.
Kui ma saan olla Tema ligiolus, siis see armastus muudab mind.
Johannes jätkab, öeldes oma esimeses kirjas 4:8
"Kes ei armasta, see ei ole tundnud Jumalat,
sest Jumal on armastus."
Johannes ei mõista hukka.
Ta ei ütle, et see kes ei armasta, on vilets patune ja usupuuduses.
Ta ütleb, et kes ei armasta, see lihtsalt ei tunne Jumalat.
Sest Jumal on armastus.
Mina märkasin seda ja olen märganud oma elus,
et kui ma lähen Jeesuse juurde ja veedan koos Temaga aega,
siis pole raske armastada oma ligimest,
sest Tema on mind ennem armastanud.
Kuid nüüd ma tahaksin joonistada. Kas ma tohin joonistada?
Ühes varasemas saates joonistasid sina,
nüüd on minu kord joonistada. - Olgu pealegi.
Mul on siin hea vildikas.
Minu armastuse raamatust anti välja kordustrükk
ja ma lisasin sinna selle joonistuse.
Jumal on armastus. Joonistan selle südamena.
Jumal on armastus. Vabandan oma käekirja pärast.
Nagu Joy just ütles, Ta on kogu aeg armastus.
Ta armastab ja armastab ja armastab ning armastab täna ja homme,
siis kui sa läbi kukud või kui patustad - Ta armastab ikka.
Tema ei muutu kunagi. Mitte kunagi.
Juba selle mõistmine ja uskumine aitab palju.
Kui usud seda, et Jumal on alati armastus,
et Ta armastab sind alati sõltumata sinu tegudest,
sõltumata sellest, kas oled edukas või mitte,
siis sa tead, et oled alati Temas kaitstud.
Alati on keegi, kelle juurde tagasi minna,
kes võtab sind alati armastusega vastu.
Kui Jumal on armastus, soovib Ta, et sa lihtsalt usuksid seda
ja võtaksid selle armastuse vastu.
Teeme siia kriipsujukule naerunäo.
Teen talle veidikene juukseid ka.
Võtad selle armastuse vastu ja usud sellesse.
Võid arvata: "Sellest nüüd küll ei pruugi olla piisavalt."
Sellest jätkub päris pikaks ajaks.
Kui me kõik usuksime sellesse ja peaksime seda meeles,
et päevast päeva, olukorrast olukorda,
Jumal armastab meid,
siis see ongi valguses püsimine. (Direktor ei oska nüüd poolitada!)
Valguses püsimine.
See on see, millest Johannes räägib,
kui ta ütleb: "Püsige valguses."
"Käige valguses, nagu Jumal on valgus."
Püsige selles armastuses.
Teadke, et te olete kogu aeg armastatud.
Püsige selles
ja kui kogemata lähete ära, siis tulge tagasi sellesse.
Selles valguses ja armastuses on imeline olla.
Kui ma usun, et Ta armastab mind kogu aeg
ja et see armastus ei lahku minust, siis ma püsin valguses.
Ma püsin Temas ja Tema on armastus.
See on see, mida Jumal on algusest peale kavandanud.
Pattulangemine tuli küll vahele, aga Jeesus parandas selle asja.
Me saame tulla tagasi selle juurde ja püsida selles armastuses.
Üsna lihtne, eks ole?
Meile võib tunduda,
et selles valdkonnas on meil väga suuri raskusi
ja see on kõige raskem asi -
asjad ei mahu mulle pähe ja inimesed käivad mulle närvidele.
Keegi on öelnud, et õnn on see, kui pole iga päev rahulolematu.
Originaaltekstis kasutati küll veidi inetumat sõnavalikut.
Tüüpiline Soome väljend. - Aga Issandal on parem tee.
Me ei püüa siin kellelegi halba enesetunnet tekitada.
Isegi mitte mulle, kuigi mul see sageli tekib sellest.
Ei teki sul midagi! - Kas ikka ei teki? - Ei.
Asja mõte on uurida armastust ja püüda aru saada sellest.
Midagi imelist juhtub, kui me seda uurime.
Kui Jan siin joonistab ja meie seda vaatame
ning mõtleme, mida tähendab sõna "agape"?
Mida tähendab, et Jumal on väljateenimatu armastus?
Siis me vaatleme neid sõnu
ja kui me nendele sõnadele vaatame, siis me vaatame Jeesuse peale.
Kui me vaatame Jumala Sõna, siis me vaatame Jeesuse peale.
See on nii, nagu me vaataksime peeglisse.
Jakoobuse kirjas öeldakse,
et vaadates Jumala Sõna, on see nagu peeglisse vaatamine.
Ta julgustab meid ja ütleb,
et peeglisse vaadates - elavat Sõna vaadates,
ära unusta kohe ära, kes sa oled. - Täpselt nii!
Kui me vaatame Jumala Sõna,
siis me ei näe üksnes, milline on Jumal,
vaid me näeme ka seda, milline mina olen.
Me näeme siin, et agape armastus elab mu sees.
Jeesus, kes ise on tingimusteta armastus,
Ta on nüüd minu sees.
Minus on siiski jõudu.
Tema armastus on siiski valatud minu südamesse Püha Vaimu kaudu.
Püha Vaim elab nüüd minu sees. Midagi teistsugust on toimunud.
Mu sees on midagi teisiti ja ma olen teistsugune kui enne.
Juba üksnes selle asja meenutamine
ja sellest arusaamine lõdvestab ja vähendab meie hirmu.
Kui hirm väheneb ja armastus kasvab,
siis armastus kasvab ja hirm väheneb
ning armastus kasvab ja armastus ajab kogu hirmu välja.
Esimene Johannese kiri 4:18
"Armastuses ei ole kartust,
vaid täiuslik armastus ajab kartuse välja."
Palvetame.
Tänu, Issand, et saame koos tulla Sinu palge ette.
Me imetleme ja täname Sind selle imelise asja eest,
et Sina oled armastus, tingimusteta armastus.
Issand, ma tänan Sind selle eest,
et see armastus ümbritseb meid just praegusel hetkel.
Sinu imeline, isalik, tingimusteta armastus
ümbritseb meid seest ja väljast kogu meie eluaja.
Issand, ma lõõgastun praegu ja avan oma südame nüüd
võtma vastu Sinu armastust.
Tänu, et Sinu armastus sisaldab kõike seda, mida ma vajan.
Kõike seda, mida ma vajan kogu oma elu jooksul.
Ma annan sulle loa
puudutada mu sisemust ja mu elu just praegu, Jeesuse nimel.
Tänu, Issand, et täidad mu südame oma armastusega,
oma rõõmu ja väega praegusel hetkel. Aamen.
Tahame jälle tänada kõiki vaatajaid kirjade ja telefonikõnede eest.
Meile tõesti tohib saata e-kirju või helistada.
Palvetame väga hea meelega kõikide eest.
Me teeme seda tööd koos ja me vajame üksteist.
Nii see lihtsalt on.
Oleme üks Kristuses ja vajame teineteist.
Kui soovid toetada seda saadet ja selle tegemist,
võid helistada numbrile 900 1777 Kõne hind Eestis on 7 eurot.
Võid kasutada ka kontonumbreid, mida näed saate lõppedes ekraanil.
Kui soovid rohkem teada meie töö kohta,
saada infot meie kooli või lastehoiu kohta,
siis leiad selle koduleheküljelt: www.kristillinenkoulu.org
Sealt võib tellida raamatuid ja vaadata täpsemini,
mida me teeme oma koolis või kogudusi külastades.
Ole õnnistatud Jeesuse nimel
ja vallutagu sind üleni Jumala armastus,
et kõik hirm taanduks Jeesuse nimel. Aamen.
TV7 annetustelefon: 900 1777 (7 eur'i) TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin